Ego Hugo, dux Burgundię, notum facio universis presentes litteras inspecturis quod ego pro remedio animę meę et antecessorum meorum, dedi et concessi in puram et perpetuam elemosinam Deo et ecclesię Loci Dei, prope Virgeium, et sanctimonialibus ibidem Deo servientibus, decem modios vini in decimis meis de Pommart, singulis annis percipiendos. In cujus rei testimonium presentes litteras feci sigillo meo sigillari. Actum est hoc anno Domini M°CC°XXX° quarto, mense septembri.